
Text rozhodnutia
Súd: Krajský súd Trnava Spisová značka: 44Sd/22/2014 Identifikačné číslo súdneho spisu: 2014200133 Dátum vydania rozhodnutia: 16. 02. 2015 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2015:2014200133.2 Opravné uznesenie Krajský súd v Trnave v právnej veci navrhovateľa: V. M., nar.XX.XX.XXXX, bytom C. XXX, XXX XX A. G. O., zastúpeného advokátom: JUDr. Imrich Hrebíček, so sídlom Vajanského 7, 917 00 Trnava, proti odporkyni: Sociálna poisťovňa - ústredie, Ul. 29 augusta 8, 813 63 Bratislava, o preskúmanie zákonnosti rozhodnutia odporkyne zo dňa 22.01.2014 č. XXX XXX XXXX X, o oprave chyby v písomnom vyhotovení rozsudku č. k. 44Sd/22/2014-28 zo dňa 20.10. 2014 takto r o z h o d o l : Súd o p r a v u j e písomné vyhotovenie rozsudku č. k. 44Sd/22/2014-28 zo dňa 20. októbra 2014 tak, že: Prvý odsek výroku rozsudku znie: Krajský súd napadnuté rozhodnutie odporkyne Sociálnej poisťovne - ústredie Bratislava zo dňa 22. januára 2014 č. XXX XXX XXXX X potvrdzuje. Prvý odsek odôvodnenia rozsudku znie: Napadnutým rozhodnutím zo dňa 22. januára 2014 č. XXX XXX XXXX X, odporkyňa podľa § 142 ods. 4 písm. b) zákona č. 100/1988 Zb. o sociálnom zabezpečení a § 259 ods. 1 zákona č. 461/2003 Z.z. o sociálnom poistení v znení zákona č. 721/2004 Z.z., zamietla žiadosť navrhovateľa o priznanie starobného dôchodku od 12.12.2010. o d ô v o d n e n i e : Napadnutým rozhodnutím zo dňa 22. januára 2014 č. XXX XXX XXXX X, odporkyňa podľa § 142 ods. 4 písm. b) zákona č. 100/1988 Zb. o sociálnom zabezpečení a § 259 ods. 1 zákona č. 461/2003 Z.z. o sociálnom poistení v znení zákona č.721/2004 Z.z., zamietla žiadosť navrhovateľa o priznanie starobného dôchodku od 12.12.2010. Svoje rozhodnutie odôvodnila tým, že právo na dávky dôchodkového zabezpečenia na ktoré už raz vznikol nárok podľa zákona č.100/1988 Zb. v znení neskorších predpisov, nezanikajú uplynutím času. Podľa § 142 ods. 4 písm. b) zák.č.100/1988 Zb. o dávke dôchodkového zabezpečenia príslušníka Policajného zboru rozhoduje odbor sociálneho zabezpečenia Ministerstva vnútra SR. Sociálna poisťovňa je príslušná na rozhodovanie o nároku na starobný dôchodok ak tento vznikol za účinnosti zákona č. 461/2003 Z.z.. Krajský súd v Trnave rozsudkom č. k. 44Sd/22/2014-28 zo dňa 20.10.2014 vo veci meritórne rozhodol tak, že potvrdil napadnuté rozhodnutie odporkyne a súčasne nepriznal navrhovateľovi nárok na náhradu trov konania. Pri vypracovávaní písomného vyhotovenia rozsudku došlo k chybe v písaní, keď vo výroku rozsudku a v odôvodnení rozsudku bolo namiesto správneho označenia napadnutého rozhodnutia odporkyne č. XXX XXX XXXX X uvedené číslo XXX XXX XXXX X. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Nakoľko pri písomnom vyhotovení rozsudku sp. zn. 44Sd/22/2014-28 zo dňa 20.10. 2014 došlo k chybe v písaní spočívajúcej v uvedení nesprávneho čísla napadnutého rozhodnutia odporkyne, súd odstránil chybu postupom v zmysle § 164 O.s.p. a rozhodol tak, ako je uvedené vo výroku tohto uznesenia. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

